Ούλβα (νησί)

Το Ούλβα (αγγλικά: Ulva) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 19,9 τ.χλμ. και 11 κατοίκους (2011). Πρωτεύουσα του νησιού είναι ο οικισμός Ulva House και διοικητικά ανήκει στην περιφέρεια του Άργκαϊλ και Μπιουτ. Χωρίζεται από το Μαλ με ένα στενό, και συνδέεται με το γειτονικό νησί της Gometra με μια γέφυρα. Το Ούλβα κατοικείται από τη Μεσολιθική περίοδο και υπάρχουν διάφορα νεολιθικά λείψανα στο νησί. Πολλές γνωστές προσωπικότητες έχουν συνδεθεί με το νησί, συμπεριλαμβανομένων των Ντέιβιντ Λίβινγκστον, Samuel Johnson και Γουόλτερ Σκοτ, ο οποίος εμπνεύστηκε από το Ούλβα το ποίημά του, Ο Άρχοντας των νήσων, το 1815. Η άγρια ζωή είναι άφθονη με πάνω από 500 είδη φυτών να έχουν καταγραφεί, ενώ κητώδη έχουν εντοπιστεί τακτικά στα περιβάλλοντα ύδατα. Σήμερα υπάρχει τακτική ακτοπλοϊκή συγκοινωνία και ο τουρισμός είναι ο στυλοβάτης της οικονομίας .

Εξωτερικοί σύνδεσμοι
 

Ουλβα